**LĒMUMS**

Liepājā

|  |  |
| --- | --- |
| 2023. gada 16. novembrī |  Nr.382/12(prot. Nr.12, 2.§) |

Par projektu “Publiskās ārtelpas attīstība

Zvejnieku alejas teritorijā, Liepājā”

Pamatojoties uz Pašvaldību likuma 4. panta pirmās daļas 2. punktu, Ministru kabineta 2023. gada 6. jūnija noteikumiem Nr.291 “Eiropas Savienības kohēzijas politikas programmas 2021.-2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.3. pasākuma “Publiskās ārtelpas attīstība” īstenošanas noteikumi”, Liepājas valstspilsētas un Dienvidkurzemes novada attīstības programmā 2022.-2027. gadam iekļauto darbību D\_1.5.7. “Dabas vērtību saglabāšana, attīstot publisko ārtelpu piekrastes zonā, Liepājā” un projektu JPr\_168 “Publiskās ārtelpas attīstība Zvejnieku alejas teritorijā, Liepājā”, izskatot Liepājas valstspilsētas pašvaldības domes pastāvīgās Attīstības komitejas 2023. gada 9. novembra lēmumu (sēdes protokols Nr.11) un pastāvīgās Finanšu komitejas 2023. gada 9. novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Atbalstīt projekta “Publiskās ārtelpas attīstība Zvejnieku alejas teritorijā, Liepājā” (turpmāk – Projekts) sagatavošanu un iesniegšanu Eiropas Reģionālās attīstības fonda (turpmāk – ERAF) finansējuma saņemšanai Eiropas Savienības kohēzijas politikas programmas 2021.-2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.3. pasākumā “Publiskās ārtelpas attīstība”.

2. Apstiprināt Projekta kopējās izmaksas 700 000,00 EUR (septiņi simti tūkstoši *euro*) apmērā, no kurām:

2.1. ERAF finansējums (85,00%) – 595 000,00 EUR;

2.2. Liepājas valstspilsētas pašvaldības līdzfinansējums (15,00%) – 105 000,00 EUR.

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 105 000 EUR (viens simts pieci tūkstoši *euro*) apmērā:

3.1. 2024. gadā – 63 000 EUR;

3.2. 2025. gadā – 42 000 EUR.

4. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu, ņemot vērā avansa maksājumu, Projekta attiecināmo izmaksu segšanai 297 500,00 EUR (divi simti deviņdesmit septiņi tūkstoši pieci simti *euro*) apmērā:

4.1. 2024. gadā – 178 500 EUR;

4.2. 2025. gadā – 119 000 EUR.

5. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc Projekta apstiprināšanas un publiskā iepirkuma rezultātiem.

6. Liepājas valstspilsētas pašvaldības iestādes “Liepājas Centrālā administrācija” Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

7. Paredzēt, ka gadījumā, ja Valsts kases aizņēmums netiks piešķirts pilnā Projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas ir neatkarīgi no aizņēmuma Valsts kasē.

8. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, tai skaitā Projekta pieteikumu, līgumu ar Centrālo finanšu un līgumu aģentūru, būvdarbu līgumus, sadarbības līgumus, Projektu un tā izpildi pamatojošos dokumentus, atskaites.

9. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētājam, Attīstības pārvaldei, Izpilddirektora birojam, Juridiskajai daļai, Finanšu pārvaldei, Liepājas Komunālajai pārvaldei, Liepājas būvvaldei |